
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 157
                                                                    31 iulie 2025
privind preluarea și modificarea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.801/07.07.2025 şi la Consiliul Local Sighișoara cu nr. 22.766/15.07.2025, de referatul de aprobare, înregistrat cu nr. 21.800/07.07.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 17.547/28.05.2025, formulată de domnul Munteanu Olimpiu, prin care solicită preluarea contractului de închiriere nr. 321/2005, cu referire la terenul situat pe str. Mihai Viteazu, nr. 103, aferent imobilului, respectiv ap. 4, în care a funcționat un magazin al firmei S.C. DIVERS PRODCOMTRANS S.R.L., a cărui administrator era, precum și modificarea obiectului contractului de închiriere, în sensul diminuări suprafeței închiriate de la 13 mp. la 5 mp., și al destinației pentru care acesta este închiriat, terenul fiind ocupat actualmente de construcția – balcon în suprafață de 3,5 mp. și de construcția – scări acces în suprafață de 1,5 mp.;

Având în vedere contractul de închiriere nr. 321/2005, așa cum a fost modificat  și completat prin actele adiționale nr. 1 - 4, având ca obiect terenul în suprafață de 13 mp., aferent imobilului, respectiv ap. 4, situat în municipiul Sighișoara, str. Mihai Viteazu, nr. 103, cu destinația teren ocupat de scări acces, încheiat între Municipiul Sighișoara, în calitate de proprietar/administrator și S.C. DIVERS PRODCOMTRANS  S.R.L., reprezentată prin asociatul unic și administrator Munteanu Olimpiu, în calitate de chiriaș;

Având în vedere cererea menționată mai sus, și faptul că dreptul de proprietate asupra apartamentului nr. 4, situat în Sighișoara, pe str. Mihai Viteazu, nr. 103, înscris în C.F. nr. 50551-C1-U8 Sighișoara (C.F. vechi: 9479/IV), sub nr. topografic: 3412/19/IV, în care a funcționat magazinul firmei S.C. DIVERS PRODCOMTRANS S.R.L., reprezentată prin asociatul unic și administrator Munteanu Olimpiu, în calitate de chiriaș, potrivit înscrierilor din C.F amintit este actualmente proprietatea domnului Munteanu Olimpiu și are destinația de spațiu de locuit;

Având în vedere Nota de constatare cu nr. 20.586/VII/6/20.06.2025;

Având în vedere că Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii lui comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  public, având nr. inventar: 5.001;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Ţinând cont de faptul că, sunt întrunite condiţiile legale pentru preluarea și modificarea acestui contract de închiriere;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 21.802/07.07.2025, prin care se propune preluarea și modificarea unui contract de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă preluarea și modificarea, începând cu data de 01.08.2025, a contractului de închiriere nr. 321/2005, așa cum a fost modificat și completat prin actele adiționale nr. 1 - 4, având ca obiect terenul, în suprafață de 13 mp., situat în municipiul Sighișoara, str. Mihai Viteazu, nr. 103, cu destinația de teren ocupat de scări acces la imobilul – construcție, înscris în C.F. nr. 50551-C1-U8 Sighișoara (C.F. vechi: 9479/IV), sub nr. top: 3412/19/IV, de către domnul Munteanu Olimpiu, ca urmare a renunțării la punctul de lucru de la adresa menționată și a solicitării formulată în acest sens.

(2) Obiectul contractului de închiriere se modifică în sensul diminuării cu 8 mp. a suprafeței de teren ocupat de construcția scări acces, respectiv de la 13 mp., la 5 mp. și în sensul modificării destinației pentru care acesta este închiriat, terenul fiind ocupat actualmente de construcția – balcon în suprafață de 3,5 mp. și de construcția – scări acces în suprafață de 1,5 mp.

(3) Ca o consecință a modificărilor prevăzute la alin. (2) din prezentul articol, art. 2 din Capitolul II. OBIECTUL CONTRACTULUI din contractul de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre se modifică și va avea următorul conținut:

,,MUNICIPIUL SIGHIȘOARA în calitate de proprietar/administrator, închiriază terenul în suprafață totală de 5 mp., situat în Municipiul Sighișoara, str. Mihai Viteazu, nr. 103, din care 1,5 mp. cu destinația de teren ocupat de construcția – scări acces și 3,5 mp. cu destinația de teren ocupat de construcția – balcon a imobilului – construcție ap. 4, înscris în C.F. nr. 50551-C1-U8 Sighișoara (C.F. vechi: 9479/IV), sub nr. top: 3412/19/IVˮ.

(4) Cuantumul chiriei va fi actualizat conform prevederilor legale aplicabile în materie, în vigoare la data modificării contractului, ca urmare a modificării suprafeței de teren și a destinației pentru care este închiriat terenul, conform art. 1 alin. (1) - alin. (3) din prezenta hotărâre și va fi indexat cu indicele de inflație anual.

 (5) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani și 5 (cinci) luni, respectiv de la data de 01.08.2025 până la data de 31.12.2029, cu posibilități de prelungire, conform contractului.

 (6) Celelalte prevederi ale contractului de închiriere, așa cum a fost preluat și modificat potrivit prevederilor art. 1 alin. (1) - alin. (3) din prezenta hotărâre, rămân neschimbate și îşi menţin valabilitatea între Municipiul Sighişoara şi domnul Munteanu Olimpiu.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.
Art. 3. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.    

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 157/31.07.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


